**Gógánfa Község Önkormányzatának Polgármestere**

8346 Gógánfa, Deák F. u. 23. Tel.: 87/457-122

[titkarsag@gfakj.t-online.hu](mailto:titkarsag@gfakj.t-online.hu)

**H I R D E T M É N Y**

PRÍMAENERGIA ZRT.

Biztonsági jelentés

Értesítem a Tisztelt Lakosságot, hogy a Veszprém Megyei Katasztrófavédelmi Igazgatóság, mint a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban: Kat.) IV. fejezete alkalmazásában eljáró hatóság, a Prímaenergia Ipari és Kereskedelmi Zártkörűen Működő Részvénytársaság 8346 Gógánfa, 015/10-11. hrsz. alatti telephelyére vonatkozó felső küszöbértékű veszélyes anyagokkal foglalkozó üzem egységes szerkezetű biztonsági jelentésének védendő adatokat nem tartalmazó változatát nyilvántartásba vette.

A Kat. 33. § (1) bekezdése szerint a veszélyes anyagokkal foglalkozó üzem telephelye szerint illetékes polgármesternek az üzemeltetővel és a hatósággal együttműködve külön jogszabályban meghatározottak szerint biztosítania kell, hogy a lakosság véleményt nyilváníthasson az új veszélyes anyagokkal foglalkozó üzem építésére vagy a már működő veszélyes anyagokkal foglalkozó üzem tevékenységének jelentős változtatására vonatkozó engedély kiadása előtt.

A veszélyes anyagokkal kapcsolatos súlyos balesetek elleni védekezésről szóló 219/2011. (X.20.) Kormányrendelet (továbbiakban: R.) 21. § (2) bekezdése szerint a biztonsági jelentést hirdetményi közzététel útján 21 napig hozzáférhetővé kell tenni, ezen idő alatt az érintett nyilvánosság azokhoz észrevételeket tehet.

A Prímaenergia Zrt Gógánfai Tároló Üzem Biztonsági Jelentése

**2016. június 16. - 2016. július 07.**

között megtekinthető a Gógánfai Közös Önkormányzati Hivatal-ban, valamint [www.goganfaikoh.hu](http://www.goganfaikoh.hu) honlapon.

A biztonsági jelentéssel kapcsolatos észrevételeket a Gógánfai Közös Önkormányzati Hivatal jegyzőjénél Bencze Gyöngyi (8346 Gógánfa, Deák F. u. 23.) írásban lehet benyújtani a fenti időpont alatt.

Nagy Róbert sk.

polgármester